Daniel David Palmer

Daniel David Palmer (født 7. mars 1845, død 20. oktober 1913), ofte omtalt som D. D. Palmer, var en canadisk alternativ behandler som ble opphavsmannen til den kiropraktikk. Han var født i Ontario i Canada, men da han var 20 år gammel flyttet familien hans til USA.

Palmer mente at menneskekroppen hadde en iboende naturlig helbredende kraft som ble distribuert gjennom nervesystemet. Han anførte at hvis et organ ikke fungerte optimalt, skyldtes det at nerveforbindelsen til dette organet ikke var optimalt, dette han kalte han for subluksasjon. Han anså kiropraktikk som en metode for å påvirke og gjenopprette denne forbindelsen. Han var spiritualist og hevdet at han hadde mottatt kunnskapen om kiropraktikk fra «den andre siden». Før han startet med kiropraktikk behandlet han pasienter med magnetisme.

Mens legevitenskapen gjorde viktige oppdagelser der man kunne fastslå mikroorganismers opphav til sykdom, holdt Palmer fast på sin hypotese om at sykdom skyldtes sublukasasjoner. Han var en uttalt motstander av vaksinasjon og mente blant annet at vaksinen mot kopper var absurd.

I 1906 ble Palmer dømt for å ha praktisert medisin uten lisens, og han sonet 17 dager i fengsel.

Referanser 

Personer innen alternativ behandling
Canadiske vaksinemotstandere
Personer fra Durham Region
Migranter til USA